ჩანდრასეკარა ვენკატა რამანი

ჩანდრასეკარა ვენკატა რამანი (ტამ. சந்திரசேகர வெங்கடராமன், დ. 7 გერგობათუთა, 1888, ტირუჩირაპალი, ბრიტანეთიშ ინდოეთი — ღ. 21 გერგობათუთა, 1970, ბანგალორი, ინდოეთი) — ინდოარი ფიზიკოსი, სინთეშ კომბინაციური გოფაჩუაშ პრინციპიშ ძირაფაშ დო მენცარული რკვიებაშ გეშა 1930 წანას გინოჩეს ნობელიშ პრემია ფიზიკაშ დარგის. ფენომენს, ნამუთ რამანიქ გიმირკვიუ რამანიშ ეფექტის უძახუნა. რამანიქ დებადჷ ტამილეფიშ ფანიას. გურაფულენდჷ მადრასიშ უნივერსიტეტის, სოდეთ მიპალუ მაგისტრიშ ხარისხი. გურაფაშ თებაშ უკული მუშენდჷ შხვადოშხვა ომენცარე ინსტიტუტეფს. რამანიშ მაართა მენცარული რკვიება რდჷ სინთეშ დიფრაქციაშ გეშა. რამანი უმოსო მოღალენდჷ აკუსტიკაშ დო ოპტიკაშ დარგეფს. 1926 წანას რამანიქ დარსხუ ფიზიკაშ ინდური ჟურნალი. 1933 წანას რამანიქ ოცხოვრებშა დო ომუშებუშა ბანგალორიშა გეგნორთჷ დო მუშობა ქიდიჭყჷ მენცარობაშ ინდოეთიშ ინსტიტუტიშ დირექტორო. 1948 წანას რამანიქ დარსხუ რკვიებეფიშ ინსტიტუტი, სოდეთ ღურაშახ იმუშუ. რამანი რე შხვადოშხვა პრესტიჟული ჯილდოეფიშ დო პრემიეფიშ ლაურეატი. რდჷ ლონდონიშ ომაფე ჯარალუაშ მაკათური.

რესურსეფი ინტერნეტის

 ჩ. ვ. რამანი Nobelprize.org-ის
ჩ. ვ. რამანიშ მენცარული პუბლიკაციეფიშ არქივი: 
  ტომი 1 ტომი 2 ტომი 3 ტომი 4 ტომი 5 ტომი 6
Raman Effect: fingerprinting the universe
 by Raja Choudhury and produced by PSBT and Indian Public Diplomacy.

კატეგორია:ინდოარეფი
კატეგორია:ინდოარი ფიზიკოსეფი
კატეგორია:ტამილეფი
კატეგორია:ნობელიშ პრემიაშ ლაურეატეფი
კატეგორია:ნობელიშ პრემიაშ ლაურეატეფი ფიზიკას
კატეგორია:ინდოარი ნობელიშ პრემიაშ ლაურეატეფი
კატეგორია:დუნაბადი 1888
კატეგორია:ნაღურა 1970